Effecto de Stroop

Demonstration
Dice le color de iste parolas si rapidemente como vos pote:

Verde Rubie BlauJalne Blau Jalne

Blau Jalne RubieVerde Jalne Verde

Secundo le effecto de Stroop, le prime collection de colores haberea habite un tempore de reaction plus rapide.

In le psychologia, le effecto de Stroop es un demonstration de interferentia in le tempore de reaction de un carga. Quando un parola como blau, verde, rubie, etc. es imprimite in un color que differe del color exprimite per le significato semantic (p.ex. le parola "rubie" imprimite con tinta blau), il occure un retardo in le processamento del color del parola, causante tempores de reaction plus lente e un augmentation de errores. Le effecto ha le nomine de su discoperitor, John Ridley Stroop, e esseva originalmente notate in un articulo Studies of interference in serial verbal reactions publicate in le Journal of Experimental Psychology in 1935.

In su experimento, Stroop administrava plure variationes de duo testes principal. Stroop refereva a su testes como RCN ("Reading Color Names"), in que le participantes esseva requirite a repeter le significato scripte de parolas con litteras colorate differentemente, e NCW ("Naming Colored Words"), in que le participantes debeva verbalmente identificar le color de cata nomine de color imprimite. In addition Stroop testava su participantes a stadios differente de practica con cata carga, pro dar conto del effectos de association.

Stroop constatava un grande augmentation del tempore prendite per le participantes pro completar le cargas NCW (Naming Colored Words), un effecto que remaneva profunde in despecto del practica continue de cata carga. On suspecta que le causa de iste interferentia se trova in le automatisation del leger, in que le mente determina automaticamente le significato semantic del parola, e alora debe ultrapassar iste impression primari con le identification del color del parola, un processo que non es automatisate.

Le gruppo de Edith Kaplan (disveloppator del batteria de testes neuropsychologic Delis-Kaplan) disveloppava ulteriormente le carga, separante lo in quatro stadios: identification de campos de colores, parolas a color congruente, parolas a color incongruente, e combinate. In le quarte section, alcun parolas se circumfere con quadros. Le participante debe identificar le color del parolas in quadros e leger le parolas extra quadros. Isto require effortio ulterior del function executive del cerebro.

Le carga de Stroop se emplea tamben pro studiar le function frontal e attention in le studios de imagineria cerebral. Non es possibile parlar in le scanner proque illo move le capite; pro isto se usa sovente un thema de numeros. Per exemplo, tres parolas pote esser exhibite que dice "duo" e le participante debe premer tres a su cassa de buttones. Un altere variation es presentar imagines emotional in le scanner (ancora con le paradigma de numeros) pro determinar lor effecto al inhibition frontal. Isto es specialmente utile in le studio del syndrome de stress post-traumatic.

Post su disveloppamento, le carga de Stroop, un mesura del effecto del interferentia in le execution de un carga de identification de colores, ha utilisate le effecto de Stroop pro investigar aspectos de un variation de syndromes psychologic como le syndrome de deficit de attention con hyperactivitate, schizophrenia, e anorexia nervosa. Le studios EEG e fMRI del effecto de Stroop ha revelate un activation selective del cortice cingulate anterior durante un carga de Stoop, un structura prefrontal (vide lobo frontal) in le cerebro que se suspecta de esser responsabile pro le surveliantia de conflictos. Le test original de identification de parolas de colores de J. Ridley Stroop ha in addition essite modificate pro includer altere modalitates e variabiles sensori.

Since its development, the Stroop task, a measure of the effect of interference on performance of a colour identification task, has utilized the Stroop effect to investigate aspects of such varied psychological disorders as Attention Deficit Hyperactivity Disorder, Schizophrenia, and Anorexia. EEG and fMRI studies of the Stroop effect have revealed selective activation of the anterior cingulate cortex during a stroop task, a prefrontal structure (see frontal lobe) in the brain which is hypothesized to be responsible for conflict monitoring. J. Ridley Stroop's original word colour identification test has additionally been modified to include other sensory modalities and variables.

 Ligamines externe 
 John Ridley Stroop, Studies of interference in serial verbal reactions ab Classics in the History of Psychology.
 Demonstration e definition del effecto de Stroop.
 Demonstration interactive in JavaScript del effecto de Stroop .

Categoria:Perception
Categoria:Tests psychologic